
A sikeres kongresszusi desztinációvá válás titkai

Kulcsszavak: Hivatás turizmus, kongresszusi desztináció, tudományos rendezvények
Tudományos Diákköri Dolgozatom keretében a hivatásturizmus egy részterületét, a
konferencia és kongresszusi turizmust vizsgáltam a szervezeti/szövetségi rendezvények
szemszögéből.
Tanulmányom első felében a hivatásturizmust, mint turisztikai terméket mutatom be, továbbá
az elmúlt 50 év változásait vizsgálom a tudományos ülések piacán. Ezt követően a
konferencia és kongresszusi turizmus magyarországi helyzete kerül áttekintésre. Vizsgálom
továbbá, hogy hogyan jelent meg a hivatásturizmus Magyarország első 2005. és 2013. között
érvényes Nemzeti Turizmusfejlesztési Stratégiájában, illetve mi valósult meg a kitűzött célok
közül az tervezési időszak lezárultával, illetve mik a következő, 2014 -2024-es időszakra
vonatkozó elképzelések.
Köztudott tény, hogy Magyarország egyetlen világviszonylatban is versenyképes konferencia
városa Budapest. Hangsúlyosan foglalkozom tanulmányom keretében a fővárosunkra irányuló
kereslettel, összehasonlítva azt a legfőbb versenytársainknak vélt Béccsel és Prágával.
Továbbá bemutatok néhány olyan vidéki konferencia várost, melyek ugyan
világviszonylatban nem versenyképesek, de sokat tettek azért, hogy élvezhessék a
konferenciaturizmus előnyeit.
Dolgozatomban kitérek a desztináció választást befolyásoló tényezőkre,illetve az
együttműködés fontosságára. Zárásaként néhány olyan európai várost tekintek át, ahol az
elmúlt évtizedben, vagy közvetlenül azt megelőzően építettek kongresszusi központot, és ez
hogyan hatott a város, mint konferencia desztináció keresettségére. Végezetül az egyre inkább
sikeres M.I.C.E. desztinációvá váló Ázsiáról igyekeztem képet adni.



